<classify> MALABO- Equatorial Guinea RAIS wa Equatorial Guinea ,Teodoro Obiang Nguema juzi, amesherehekeamiaka 40 madarakani na kuwa kiongozi wa Afrika aliyepo madarakani kwa mda mrefuzaidi zaidi. Obiang Nguema, alichukuwa hatamu ya uongozi wa nchi hiyokupitia mapinduzi ya kijeshi mwaka 1979. Lakini makundi ya kutetea haki za binadamu, yamemtajaObiang Nguema mwenye umri wa miaka 77,kuwa kiongozi katili, fisadi na wa kiimla zaidi barani Afrika. Katika uchaguzi wa mwaka 2016, alishinda uchaguzi wa uraiskwa asilimia 90, kwa mujibu wa matokeoyaliyotangazwa na Tume ya Uchaguzi. Sherehe yake ya kuadhimisha miaka 40 madarakani zinafanyikakatika miji mitatu mikuu, ikiwa ni pamoja na mji wa kiuchumi wa Bata,Mongomo,nyumbani kwao na Djibloho mji mpya uliyojengwa katikati ya msitu kutokana na fedhaza mauzo ya mafuta. Shirika Amnesty International, mwezi uliyopita lilitoa witokwa Serikali ya Obiang Nguema kuchukua hatua za kuheshimu, kulinda, nakudumisha haki za binadamu kote nchini humo. Lakini wakosoaji wanasema hakuna ishara kuwa EquatorialGuinea, itazingatia wito huo. Itakumbukwa aliponea chupuchupu mapinduzi kadhaa ya kijeshi,amekuwa akikabiliana vikali na wapinzani wake na wale waliowahi kupanga njamaya kumgoa madarakani. Desemba, 2017, Serikali iliripoti madai ya kutibua jaribiola mapinduzi lililopangwa na wapinzani wake, waliotorokea mataifa ya kigeni. Juni, mwaka huu, watu 130 waliohusika na jaribio hilo,walihukumiwa kifungo cha miaka 96 jela. Chama kikuu cha upinzani, Citizens for Innovation CI,kilipigwa marufuku na mamlaka kuendesha shughuli zake mwaka jana. Wanachama 21, ikiwamo mbunge pekee wa chama hichowalihukumiwa miaka 30 jela kwa kosa la kusababisha vurugu na kushambuliamaofisa wa serikali. Katika siku za karibuni, Obiang Nguema anaaminiwa kumuandaamwanawe wa kiume, Teodorin, kumrithi atakapoachia urais wa nchi hiyo. Teodorin alipandishwa cheo na kuwa makamu wa rais mwaka2016 na pia anasimamia idara ya ulinzi na usalama. Alituhumiwa kwa kutumia zaidi ya mara 1,000 mshahara wakerasmi kujenga jumba la kifahari katika mji mkuu wa Ufaransa pamoja na magari yakifahari miongoni mwa mali zingine za thamani . Pia alipigwa faini ya Euro milioni 30 sawa na Dola milioni33.5 na mahakama hiyo. Mwaka 2019, waendesha mashtaka wa Uswisi walimuondoleaTeodorin, mashtaka ya uhalifu wa kiuchumi, lakini walizuilia magari yake 25 yakifahari kama dhamana ya kesi hiyo.  <topic>: KIMATAIFA 